cyanic-selkie/wikianc huggingface dataset:
அம்மா குடிநீர்
அம்மா குடிநீர் உற்பத்தி நிலையம்
அரசுப் போக்குவரத்துக் கழகத்தின் சார்பில் திருவள்ளூர் மாவட்டத்தில் ரூ.10.5 கோடியில் அம்மா குடிநீர் உற்பத்தி நிலையம் அமைக்கப்பட்டது. இந்த குடிநீர் உற்பத்தி நிலையம், 2.47 ஏக்கர் பரப்பில், அரசு விரைவுப் போக்குவரத்துக் கழகத்தின் சார்பில், சாலைப் போக்குவரத்து நிறுவனம் மூலம், கும்மிடிப்பூண்டியில் அமைக்கப்பட்டது. இந்த ஆலையில் நாள் ஒன்றுக்கு 3 லட்சம் லிட்டர் குடிநீர் உற்பத்தி செய்யப்படுகிறது.
மறுசுழற்சி
அரசு நிறுவனமே பிளாஸ்டிக் உபயோகிப்பதை ஊக்கப்படுத்துவது போல் இந்த குறைந்த விலை குடிநீர் விற்பனைத் திட்டம் அமைந்திருப்பதாக சுற்றுச்சூழல் ஆர்வலர்கள் கருதுகின்றனர்.
மேற்கோள்கள்
பகுப்பு:ஜெயலலிதா அரசின் திட்டங்கள்
இருதயபுரம் (மட்டக்களப்பு)
இருதயபுரம் இலங்கையின் கிழக்கு மாகாணத்தில் மட்டக்களப்பு மாநகரசபைக்குட்பட்ட ஒரு கிராமமாகும். மண்முனை வடக்கு பிரதேச செயலாளர் பிரிவில் இது அமைந்துள்ளது. பிரசித்தி பெற்ற இருதயநாதர் தேவாலயம் இங்கு உள்ளது. கள்ளியங்காடு சேமக்காலை இங்கே அமைந்துள்ளது.
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
ஆதி. பாலசுந்தரன்
மேற்கோள்கள்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1934 பிறப்புகள் பகுப்பு:திருநெல்வேலி மாவட்ட நபர்கள்
முனைவர் சாகிர் உசேன் கல்லூரி, சிவகங்கை
முனைவர் சாகிர் உசேன் கல்லூரி, சிவகங்கை (Dr. Zakir Hussain College)  சிவகங்கை மாவட்டம்   இளையான்குடி நகரத்தில் அமந்துள்ளது. 1970 ஆம் ஆண்டு நிறுவப்பட்ட இக்கல்லூரி அழகப்பா பல்கலைக் கழகத்துடன் இணைக்கப்பட்டு பொதுப் பட்டமளிக்கும் கல்லூரியாகச் செயல்படுகிறது. கலை அறிவியல் மற்றும் வணிகவியல் துறைகளில் பட்டப்படிப்புகளை வழங்குகிறது.
அங்கீகாரம்
பல்கலைக்கழக மானியக் குழுவால் இக்கல்லூரி அங்கீகரிக்கப்பட்டுள்ளது.
மேற்கோள்கள்
.
ஆடூர் அகரம் ஊராட்சி
ஆடூர் அகரம் ஊராட்சி (Adoor agaram Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3047 ஆகும். இவர்களில் பெண்கள் 1526 பேரும் ஆண்கள் 1521 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எமிலியா-ரோமாஞா
எமிலியா-ரோமாஞா என்பது வடக்கு இத்தாலியில் உள்ள ஒரு ஆட்சிப் பகுதி ஆகும்.
பகுப்பு:இத்தாலி
அபூர்வ ராகங்கள் (தொலைக்காட்சித் நாடகத் தொடர்)
அபூர்வ ராகங்கள் என்பது சன் தொலைக்காட்சியில் 10 ஆகத்து 2015 முதல் 7 சூலை 2018 ஆம் ஆண்டு வரை திங்கள் முதல் சனி வரை காலை 11 மணிக்கு ஒளிபரப்பாகி 859 அத்தியாயங்களுடன் நிறைவு பெற்ற தொலைக்காட்சி நாடகத் தொடர் ஆகும். இந்த தொடரில் ஸ்ருதி ராஜ், மிதுன், அகிலா, கல்யாண், லலிதா, சஞ்சே போன்ற பலர் நடித்துள்ளார்கள். இந்த தொடர் வசந்தம் தொலைக்காட்சி மற்றும் வெளிச்சம் தொலைக்காட்சியிலும் ஒளிபரப்பானது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
ஓட்டம் (துடுப்பாட்டம்)
ஓட்டம் (Runs) என்பது துடுப்பாட்டத்தில் மட்டைவீசும் அணிக்கு வழங்கப்படும் புள்ளிகளைக் குறிக்கிறது. பொதுவாக ஒரு போட்டியில் எதிரணியை விட அதிக ஓட்டங்கள் எடுத்த அணி வெற்றி பெறும்.
ஓட்டம் கிடைக்கும் முறைகள்
ஓர் அணிக்கு மூன்று வகையான முறைகள் மூலம் ஓட்டங்கள் கிடைக்கின்றன.
ஒரு மட்டையாளர் பந்தை அடித்தவுடன் களத்தின் இரு முனைகளில் உள்ள இழப்புகளுக்கு இடையே எத்தனை முறை ஓடிச்சென்று தன் மட்டையால் வரைகோட்டைத் தொடுகிறாரோ அத்தனை ஓட்டங்கள் பெறுவார். அப்போது அவருக்கு எதிர்திசையில் காத்திருப்பவரும் ஓடிச்சென்று வரைகோடுகளைத் தொட்டிருக்க வேண்டும். ஒரு மட்டையாளர் ஒருமை எண்ணிக்கையில் ஓட்டங்கள் எடுக்கும் போது மட்டையாடுபவரும் காத்திருப்பவரும் களம் மாறுவர். இதனால் அவர்களின் பணிகளும் மாற்றமடையும். பன்மை ஓட்டங்கள் எடுக்கும் போது இருவரும் பழைய இடத்திற்கே வந்து தங்கள் பணிகளைத் தொடர்வர்.
ஒருவேளை மட்டையாளர் அடித்த பந்து நிலத்தில் பட்டு எகிறிச் சென்று எல்லையைத் தாண்டினால் நான்கு ஓட்டங்களும் நிலத்தில் படாமல் நேரடியாக எல்லையைத் தாண்டினால் ஆறு ஓட்டங்களும் கிடைக்கும். அப்போது களத்தில் ஓடி எடுத்த ஓட்டங்கள் கணக்கிடப்படாது.
மட்டையாளர் எடுக்காமல் ஓர் அணிக்கு இலவசமாகக் கிடைக்கும் ஓட்டங்களுக்குக் கூடுதல்கள் என்று பெயர். அகல வீச்சு, பிழை வீச்சு, அடியா ஓட்டம், கால்படு ஓட்டம், தண்டனை ஓட்டம் ஆகிய ஐந்து வகையான நிகழ்வுகளுக்கும் கூடுதல் ஓட்டம் வழங்கப்படும்.
மேற்கோள்கள்
பகுப்பு:துடுப்பாட்ட சொல்லியல்
சிவநாதன் கிசோர்
சிவநாதன் கிசோர் (Sivanathan Kisshor, பிறப்பு: 12 மே 1962) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினருமாவார்.
2004 ஆம் ஆண்டில் கிசோர் தமிழ்த் தேசியக் கூட்டமைப்பின் நாடாளுமன்ற வேட்பாளராக விடுதலைப் புலிகளால் தேர்ந்தெடுக்கப்பட்டார். ஏப்ரல் 2004 தேர்தலில் கிசோர் வன்னி மாவட்டத்தில் போட்டியிட்டு 17,653 வாக்குகள் பெற்று நாடாளுமன்றம் சென்றார். 2010 தேர்தலில் ததேகூ கிசோரைத் தனது வேட்பாளர் பட்டியலில் தெரிவு செய்யவில்லை. அதன் பின்னர் கிசோர் ஆளும் ஐக்கிய மக்கள் சுதந்திரக் கூட்டணியில் இணைந்து 2010 தேர்தலில் போட்டியிட்டு 1,262 வாக்குகள் பெற்றுத் தோல்வியடைந்தார். 2015 தேர்தலில் தமிழர் விடுதலைக் கூட்டணியின் வேட்பாளராகப் போட்டியிட்டுத் தோல்வியடைந்தார்.
வெட்டன்விடுதி பிடாரிஅம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
சிவநாதன் கிசோர்
மேற்கோள்கள்
பகுப்பு:இலங்கைத் தமிழ் அரசியல்வாதிகள் பகுப்பு:இலங்கை இந்துக்கள் பகுப்பு:வாழும் நபர்கள் பகுப்பு:1962 பிறப்புகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:வவுனியா மாவட்ட நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:இலங்கையின் வட மாகாண நபர்கள்
வெட்டன்விடுதி பிடாரிஅம்மன் கோயில்
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி மாதம் 18ம் நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அத்னான் சலீம்
அத்னான் சலீம் (Adnan Saleem, பிறப்பு: திசம்பர் 18 1976 என்பவர் இங்கிலாந்து அணியின்  துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 2002-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்புகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1976 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
ச. சண்முகசுந்தரம்
'''ச. சண்முகசுந்தரம்''' (பிறப்பு: மே 9, 1940) என்பவர் ஒரு தமிழக எழுத்தாளர். இவரது தந்தை ப. சன்னியாசி, தாய் கௌரி அம்மாள். இந்திய வனப் பணி அதிகாரியான இவர் தமிழ்நாடு அரசு வனத்துறைத் தலைவராகப் பணியாற்றி ஓய்வு பெற்றிருக்கிறார். இவர் எழுதிய "தமிழ்நாட்டுத் தாவரங்கள்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1940 பிறப்புகள்
ஆப்பிரிக்க மொழிகள்
thumb|ஆப்பிரிக்க மொழிக் குடும்பங்களும் அதன் பேசப்படும் இடங்களும் காட்டும் நிலப்படம். [[ஆபிரிக்க-ஆசிய மொழிகள் வடக்கு ஆபிரிக்காவிலும் கிழக்கு ஆபிரிக்காவிலும் பேசப்படுகின்றன. நைகர்-கொங்கோ மொழிகளின் பாண்டு பிரிவை தனியாக காட்டும்.]] ஆப்பிரிக்க மொழிகள் என்பது ஆப்பிரிக்க கண்டத்தில் தோன்றிய மொழிகளை முதன்மையாகச் சுட்டும். இன்று 2000 மேற்பட்ட ஆப்பிரிக்க மொழிகள் வழக்கில் இருக்கின்றன. பெருந்தொகையான மொழிகள் பல மக்கள் குழுக்களால் பேசப்படுவதால், எந்த ஒரு ஆப்பிரிக்க மொழியும் அதிக மக்கள் தொகையால் பேசப்படுவதில்லை. சுவாஹிலி மொழி, ஹவுசா மொழி, அம்ஹாரியம், ஒரொமோ, இக்போ, மலகாசி, யொரூபா ஆகிய மொழிகள் 15 மில்லியனுக்கு மேற்பட்ட மக்களால் பேசப்படுகின்றன.
கோரவாடி குடைவரைகள்
கோரவாடி குடைவரைகள் (Ghorawadi caves) (இந்தி:घोरावाडी लेणी) இந்தியாவின் மகாராட்டிரா மாநிலத்தின் புனே நகரத்திற்கு வடகிழக்கே 25 கிலோ மீட்டர் தொலைவில், புனே-மும்பை நெடுஞ்சாலை எண் 4-இல் அமைந்த கோரவாடி எனும் கிராமத்தின் மலைக்குன்றின் உச்சியில் அமைந்த, கிபி 3 அல்லது 4-ஆம் நூற்றாண்டின் பௌத்தக் குடைவரைகள் ஆகும். இக்குடைவரைகள் ஒரே கல்லில் செதுக்கப்பட்டுள்ளது. இக்குடைவரைகளில் சைத்தியம்]], விகாரைகள் மற்றும் தூபிகள் நிறுவப்பட்டுள்ளது. தற்போது இவைகள் இந்து சமயக் குடைவரைகளாக மாற்றப்பட்டுள்ளது.
மேற்கோள்கள்
பகுப்பு:புனே மாவட்டம் பகுப்பு:மகாராட்டிரத்தில் உள்ள குகைகள் பகுப்பு:இந்தியாவில் உள்ள குகைகள் பகுப்பு:பௌத்த தொல்லியற்களங்கள்
ஆழமான கற்றல்
ஆழமான கற்றல் (அல்லது ஆழமான கட்டமைக்கப்பட்ட கற்றல் அல்லது படிநிலை கற்றல்) இயந்திர கற்றலின் ஒரு பிரிவான செயற்கை அறிவுத்திறன் உட்பகுதியாகும். இவ்வகையான கற்றல் மேற்பார்வையின்றியும், அரை மேற்பார்வையுடனும் அல்லது கவனிக்கப்படாத போதும் செயல்படும்.
பயன்பாடு
ஆழமான கற்றலை வைத்து பல்வேறு வியப்பூட்டும் செயல்களைச் செய்ய முடியும். எடுத்துக்காட்டாக, கருப்பு வெள்ளை படிமங்களை வண்ணமிடுதல், இயந்திர மொழிபெயர்ப்பு , படிமங்களை அடையாளமிடுதல் , புதிய கையெழுத்து உருவாக்குதல் , படிமங்களுக்குத் தேவையான உரையை உருவாக்குதல் , உள்ளிட்டவை ஆகும். மருத்துவத் துறையில் பின்னாட்களில் வரும் நோய்களை முன்கூட்டியே கணிக்க இம்முறையில் ஆராய்ச்சி செய்து வருகின்றனர்.
உசாத்துனை
பகுப்பு:இயந்திரக் கற்றல் பகுப்பு:கணினியியல்
யோகேசு குமார் சாவ்லா
யோகேசு குமார் சாவ்லா (Yogesh Kumar Chawla) என்பவர் ஓர் இந்திய மருத்துவர் மற்றும் கல்லீரலியலில் நிபுணத்துவம் பெற்றவர் ஆவார். சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இயக்குனராகப் பணிபுரிந்தார். சபல்பூரிலுள்ள நேதாஜி சுபாசு சந்திரபோசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் அதே கல்லுரியில் இரைப்பை நோய்களைப் பற்றிய ஆய்வுப்பிரிவில் முதுகலைப் பட்டமும் பெற்றார். 1983 ஆம் ஆண்டு சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் கல்லீரல் இயல் துறையில் ஆசிரிய உறுப்பினராக இருந்த இவர் 1999 ஆம் ஆண்டு அத்துறையின் தலைவராக உயர்ந்தார். இதே ஆண்டு இந்தியாவில் மருத்துவ பிரிவுக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் சாவ்லாவுக்கு வழங்கியது. தேசிய மருத்துவ அறிவியல் கழகத்தின் கௌரவ உறுப்பினராகவும் இவர் தேர்ந்தெடுக்கப்பட்டார். 2015 ஆம் ஆண்டு இந்திய அரசின்  நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:இந்திய மருத்துவர்கள் பகுப்பு:மரு. பி. சி. ராய் விருது பெற்றவர்கள் பகுப்பு:பத்மசிறீ விருது பெற்ற மருத்துவத்துறையினர்
எஸ். எம். இக்ரம்
ஷேக் முஹம்மது இக்ரம் (Sheikh Muhammad Ikram உருது : شیخ محمد اکرام; ஆ 10 செப்டம்பர். 1908 - 17 ஜனவரி 1973) எஸ்.எம் இக்ரம் என பரவலாக அறியப்படும் இவர் பாகிஸ்தான் வரலாற்றாசிரியர், சுயசரிதை எழுத்தாளர் மற்றும் இலக்கியாதி ஆவார். இவர் இந்தியக் குடிமைப் பணியில்1931 ஆம் ஆண்டில் பணியில் சேர்ந்தார். 1947 ஆம் ஆண்டில் இந்தியப் பிரிவினையின் போது இவர் பாக்கித்தான் குடிமைப் பணியில் சேர்ந்தார்.சூலை 1, 1966 அன்று, லாகூரின் இஸ்லாமிய கலாச்சார நிறுவனத்தின் இயக்குநராக நியமிக்கப்பட்டார், 1973 இல் இவர்  தனது அறுபத்து நான்கு வயதில் இயற்கை எய்தினார். அதுவரையில் இவர் அந்தப் பதவியில் இருந்தார்.
தனிப்பட்ட வாழ்க்கை
எஸ்.எம். இக்ராமின் பெற்றோர் இன்றைய பாகிஸ்தானில் பஞ்சாபில் உள்ள குஜ்ரான்வாலா மாவட்டத்தினை பூர்விகமாகக் கொண்டவர்கள். இவர்கள் வஜிராபாத் துணைப்பிரிவில் உள்ள ரசூல்நகர் என்ற சிறிய நகரத்தைச் சேர்ந்தவர்கள் ஆவர். அவரது தந்தை, ஷேக் ஃபசல் கரீம், முகலாயத்திற்கு முந்தைய வருவாய் மற்றும் நீதி நிர்வாகத்தின் பரம்பரை அலுவலகத்தில் பணிபுரிந்தவர் ஆவார். அவரது தாயார் சர்தார் பேகம். இவருக்கு ஐந்து சகோதரர்கள் மற்றும் இரண்டு சகோதரிகள் உள்ளனர். இதில் இவர் தான் மூத்தவர் ஆவார்.
பஞ்சாப் வேளாண்மைத் துறையின் துணை இயக்குநராக பணிபுரிந்த காலத்தில் மியான் முக்தார் நாபியின் ("மியான்ஜி") இரண்டு மகள்களின் (ஜீபுன்னிசா மற்றும் ஜீனத்) மூத்தவருடன் குஜராத்தில் டிசம்பர் 30, 1936 அன்று இக்ரம் திருமணம் செய்து கொண்டார். இக்ராமின் மனைவி டெல்லி மெட்ரிகுலேஷன் தேர்வில் தேர்ச்சி பெற்றார், மேலும் லாகூரின் கின்னெய்ட் மகளிர் கல்லூரியில் பாரசீகம், ஆங்கிலம் மற்றும் வரலாற்றில் பி.ஏ. பட்டம் பெற்றார். ஜனவரி 17, 1973 இல் லாகூரில் இவர் இறந்தார். அப்போது இவருக்கு நான்கு குழந்தைகள் இருந்தனர்.
குறிப்புகள்
பகுப்பு:1908 பிறப்புகள் பகுப்பு:1973 இறப்புகள் பகுப்பு:பாக்கித்தானிய எழுத்தாளர்கள்
லொக்கீட் எப்-117 நைட்கோக்
லொக்கீட் எப்-117 நைட்கோக் (Lockheed F-117 Nighthawk) என்பது ஒற்றை இருக்கை, இரட்டைப்பொறி கரவு தாக்குதல் வானூர்தியாகும். லொக்கீட் மறைவுப் பிரிவினால் உருவாக்கப்பட்ட இதனை ஐக்கிய அமெரிக்க வான்படை இயக்கியது. எப்-117 "காவ் புளு" என்ற வானூர்தியை அடிப்படையாகக் கொண்டு உருவாக்கப்பட்டதுடன், கரவு தொழில்நுட்பம் கொண்ட முதலாவது இயங்கு திறன் கொண்ட வானூர்தியுமாகும். இதன் கன்னிப் பறப்பு 1981 இல் இடம்பெற்று, 1983 இல் செயற்பாட்டு கொள்திறன் நிலையை அடைந்தது. இது 1988 இல் வெளிப்பட முன் மறைவாகவே இருந்தது.
வெளி இணைப்புகள்
பகுப்பு:குண்டுவீச்சு விமானங்கள்
பென்னி பிளாக்
right|150px|thumb|உலகின் முதலாவது உத்தியோகபூர்வ ஒட்டக்கூடிய [[தபால்தலை 'பென்னி பிளாக்']]
பென்னி பிளாக் (Penny Black) உலகின் முதலாவது உத்தியோகபூர்வ ஒட்டக்கூடிய தபால்தலையாகும். இது பெரிய பிரித்தானியாவால் 1840 மே 1 அன்று மே 6ம் திகதியிலிருந்து உபயோகிப்பதற்காக வெளியிடப்பட்டது.
மே 6 உத்தியோகபூர்வமான முதல் நாளாக இருப்பினும், மே 2ல் தபால்குறியிடப்பட்ட மூன்று உறைகள் இருப்பது அறியப்பட்டுள்ளது. இது தபாலதிபர்கள் குறிப்பிட்ட நாளுக்கு முன்னதாகவே தபால்தலைகளை விற்றதன் காரணமாக இருக்கலாம்.
பென்னி பிளாக், ஒரு வருடத்துக்கும் சற்றுக் கூடியகாலமே உபயோகத்தில் இருந்தது. கறுப்பு நிறத்தின் மேல் சிவப்பு நிற மையினால் அடித்தல் செய்தால்கூடத் தெளிவாகத் தெரிவதில்லை என்ற அனுபவத்தின் காரணமாக, பென்னி ரெட் என்னும் சிவப்பு நிறத் தபால் தலை அறிமுகப்படுத்தப்பட்டு, கறுப்பு மையினால் அடித்தல் செய்யப்பட்டது.
பென்னி பிளாக் தாராளமாகக் கிடைக்கக்கூடியதெனினும், அதனுடைய முக்கியத்துவம் காரணமாக அதற்கு சேகரிப்பாளரிடையே அதிக மதிப்பு உள்ளதால், மலிவாகக் கிடைப்பதில்லை. 2000ல் நல்ல நிலையிலுள்ள ஒரு பயன்படுத்திய தபால்தலை US$200க்கும், பயன்படுத்தாதது US$3,000 க்கும் விலைபோனது. மாறாக பயன்படுத்திய பென்னி ரெட் $ 3 மட்டுமே பெற்றது.
மேற்கோள்கள்
பகுப்பு:அஞ்சல் தலை சேகரிப்பு
அமைப்பு வட்டக் கருவி
அமைப்பு வட்டக் கருவி (Setting circles) தொலைநோக்கிகளை நிலநடுக் கோட்டுக்கு இணையாக அமைக்க உதவுகிறது. கோளியல் மற்றும் நட்சத்திர வரைபடம் ஆகியவற்றைக் காணும் வகையில் தொலைநோக்கியை அமைக்க இவ்வகை கருவி பயன்படுகிறது.
விளக்கம்
நிலநடுக் கோட்டுக்கு இணையாக உள்ள அமைப்பு வட்டக் கருவியில் இரண்டு அளவுகோடிட்ட வட்டத்தட்டுகள் உள்ளன. அதில் ஒன்று வல எழுச்சிக் கோணம் அளக்கவும், மற்றொன்று சரிவுக் கோணம் அளக்கவும் பயன்படுகிறது. வல எழுச்சிக் கோணம் மணி, நிமிடம், நொடி என அளவுகோடிடப்பட்டுள்ளது. சரிவுக் கோணம் மணி, நிமிடம், நொடி என அளவுகோடிடப்பட்டுள்ளது. வல எழுச்சிக் கோண அச்சு வான் கோளத்திற்கு இணையாக அமைக்கப்படுகிறது. வல எழுச்சிக் கோணம், பொதுவாக விண்மீன் வழி நேரத்துடன் இணைக்கப்படுகிறது. நிலநேர்க்கோடு மற்றும் நிலநிரைக்கோடு கொண்டு பூமியில் இடங்களைக் கண்டறிவது போல், அமைப்பு வட்டக் கருவி வான் கோளத்தில் பொருட்களை கண்டறியப் பயன்படுகிறது. வட அரைக்கோளம், தென் அரைக்கோளம் ஆகிய இரண்டையும் அளக்க தனித்தனி அளவுகள் கொண்ட அமைப்பு உள்ளது.
ஆராயும் தொலைநோக்கிகள்
அமைப்பு வட்டக் கருவி உருவாக்குவதில் ஆரம்பத்தில் மிகுந்த சிரமம் இருந்தது. பிரிக்கும் இயந்திரத்தில் ஒரு இணை அமைப்பு வட்டக் கருவிகளை மிகுந்த துல்லியத்துடன் உருவாக்கப்பட்டது. அதிக விட்டத்துடன் கூடிய அமைப்பு வட்டக் கருவி உருவாக்கப்பட்டு வெர்னியர் அளவுகள் கொண்ட தொலைநோக்கிகள் கோணத்துளி (1/60 பாகை) துல்லியத்துடன் உருவாக்கப்பட்டுள்ளன. 20ஆம் நூற்றாண்டில் அமைப்பு வட்டக் கருவிக்குப் பதிலாக மின்னணு பரிபாடை புகுத்தி எனும் கருவி பெரும்பாலன ஆராயும் தொலைநோக்கிகளில் பயன்படுத்தப்படுகிறது.
எங்கும் எடுத்துச் செல்ல வல்ல தொலைநோக்கிகள்
தொழில்முறை அல்லாத வானியலில் பயன்படுத்தப்படும் எங்கும் எடுத்துச் செல்ல வல்ல தொலைநோக்கிகளில் அமைப்பு வட்டக் கருவி பயன்படுத்தப்படுகிறது. அமைப்பு வட்டக் கருவிகளை உருவாக்கத் தேவையானவை:
எண்மின் அமைப்பு வட்டக் கருவி
எண்மின் அமைப்பு வட்டக் கருவி என்ற அமைப்பில், இரு சுழலும் பரிபாடை புகுத்திகள் தொலைநோக்கியின் இரு அச்சிலும் எண்ணிம காட்சிப்பலகையில் நேரடியாக அளவுகள் தெரியும் படி வடிவமைக்கப்படும். இவ்வகை காட்சிப்பலகைகளில் இருளில் கூட அளவிட முடியும். தொலைநோக்கியுடன் இணைக்கப்பட்டுள்ள நுண்கணிப்பொறிகள் வான் கோளத்தில் வான் பொருட்களின் இடங்களை துல்லியமாகக் கண்டறிய உதவுகிறது.
சாந்தி சாகர ஏரி
சாந்தி சாகர ஏரி (Shanti Sagara) சுலேகெரே என்றும் அழைக்கப்படும் இது, இந்தியாவின் கருநாடக மாநிலத்திலுள்ள தாவண்கரே மாவட்டத்தில் சென்னகிரி எனும் பகுதியில் அமைந்துள்ள ஆசியாவிலேயே கட்டப்பட்ட இரண்டாவது பெரிய ஏரியாகும். .
சிறப்பு
சாந்தி சாகர ஏரி, 1128 ஆம் ஆண்டு கட்டப்பட்ட மதகுகள் கொண்ட அணையினால் உருவாக்கப்பட்டது. இந்த ஏரி 800 ஆண்டைய வரலாற்றைக் கொண்டுள்ளது. பெரிய ஏரியைக் கட்டமைக்க மூன்று ஆண்டுகள் ஆகியுள்ளது. 6,550 ஏக்கர் (2,651 எக்டர்) பரப்பளவைக் கொண்ட இந்த ஏரி 30 கிமீ (19 மைல்) சுற்றளவு கொண்டது. இது 81,483 ஏக்கர் (32,975 எக்டர்) மொத்த வடிகால் படுகையைக் கொண்டுள்ளது. இது 4,700 ஏக்கர் (1,900 எக்டர்) நிலத்திற்கு நீர்ப்பாசனம் அளிக்கிறது. மேலும், 170க்கும் மேற்பட்ட கிராமங்கள் இதனால் பயனடைகின்றன.
இதில் இருமதகுகள் உள்ளன. வடக்கில் "சித்தா மதகும்" தெற்கில் "பசவா மதகும்" உள்ளன. மதகுகள் சிதைந்திருந்தாலும் நீரின் பெருவிசையால் அவற்றூடாக நீர் செல்லும்போது, சுற்றியுள்ள கட்டகம் சிதையாமல் உள்ளமை கட்டமைப்பின் நிலைப்புதிறத்தை வெளிப்படுத்துகிறது.
ஏரி வற்றும்போது தேவைப்பட்டால் பத்திரா அணையின் வலது கரையில் இருந்து நீரை நிரப்பிக் கொள்ளும் வகையில் வசதியுள்ளது.
வெளி இணைப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:கருநாடக நீர்த்தேக்கங்கள் பகுப்பு:கர்நாடக ஏரிகள்
ஜாபாலி
ஜாபாலி மகரிஷி, (Jaabaali Maharshi) ஆறு தத்துவப் பிரிவுகளில் ஒன்றான நியாயா தத்துவத்தை நிலைநிறுத்திய தத்துவாதியும் மகரிஷியும் ஆவார். ஜபல்பூர் நகரம் இம்முனிவரின் பெயரால் நிறுவப்பட்டது.
ஜாபாலி, உபநிடத்தில் கூறப்படும் கௌதமரின் சீடரான சத்தியகாம ஜாபாலா என்பவரின் வழித்தோன்றலில் பிறந்தவர்.
ஜாபாலி கோத்திரம்
தென்னிந்தியாவில் வாழும் அந்தணர்கள் மற்றும் சௌராட்டிரர்களில் சில குடும்பத்தினர், தாங்கள் ஜாபாலி ரிஷியின் வழிதோன்றல்கள் என்பதால், தங்களை ஜாபாலி கோத்திரத்தினர் என அடையாளம் கொண்டுள்ளனர்.
இராமாயணத்தில் ஜாபாலி ரிஷி
இராமாயணத்தில் ஜாபாலி முனிவர் நாத்திக வாதம் பேசுபவராக வருணிக்கப்படுகிறார். தந்தை தசரதன் கூறியதாக தாய் கைகேயின் கூற்றுப்படி, இராமர் மேற்கொண்ட பதினான்கு ஆண்டு வனவாசத்தின் போது, சித்திரகூட மலையில் சீதை மற்றும் இலக்குமணனுடன் வாழ்ந்த வேளையில், பரதன் இராமரை சந்தித்து, அயோத்திற்கு திரும்பி வந்து மணிமகுடம் சூட்டிக் கொள்ள வேண்டினான். தந்தை சொல் மிக்க மந்திரமில்லை என்று கூறி, பரதனின் வேண்டுகோளை இராமர் ஏற்க மறுத்தார். அந்நேரத்தில் ஜாபாலி முனிவர், சத்திரிய தர்மப் படி, மூத்த மகனே நாடாள வேண்டும் என்றும், தாய் கைகேயியின் சொல்லுக்கு அடிபணிய வேண்டியதில்லை என்றும் நாத்திக வாதம் பேசினார்.
ஜாபாலா உபநிடதம்
ஜாபால ரிஷி இயற்றிய ஜாபால உபநிடதத்தில் சத்தியகாம ஜாபாலாவின் கதை கூறப்பட்டுள்ளது. ஜாபால உபநிடத்தில் தாயைக் கடவுளாகப் போற்றும் தன்மை குறித்தும், பெண்களின் கடமை குறித்தும் விளக்கியுள்ளார். மேலும் பிரம்ம வித்தையை அறிவதற்கான முதற் படி சத்தியத்தை  பின்பற்றுவதே என வலியுறுத்தியுள்ளார்.
மேற்கோள்கள்
பகுப்பு:இராமாயணம் பகுப்பு:முனிவர்கள்
நெற்குப்பை ஊராட்சி
நெற்குப்பை ஊராட்சி (Nerkuppai Gram Panchayat), தமிழ்நாட்டின் புதுக்கோட்டை மாவட்டத்தில் உள்ள மணமேல்குடி வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1645 ஆகும். இவர்களில் பெண்கள் 816 பேரும் ஆண்கள் 829 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுகானா தாபா
சுகானா தாபா (SuhanaThapa) நேபாள நாட்டைச் சேர்ந்த ஒரு திரைப்பட நடிகையாவார். தனது சொந்த தயாரிப்பின் எ மேரோ அசூர் 3 என்ற திரைப்படத்தின் மூலம் நடிகையாக முதலில் அறிமுகமானார்.
தனிப்பட்ட வாழ்க்கை
சுகானா தாபா இந்துக் கடவுளான கிருட்டிணரின் பக்தையாவார்.
தொழில்
எ மேரோ அசூர் (2002) திரப்படத்தில் ஒரு குழந்தை நட்சத்திரமாக தோன்றினார் என்று இவரே நினைவு கூர்கிறார். இதுவே எனது முதல் திரைப்படம் என்று கூறும் இவர் அது எனக்கு நினைவில் இல்லை என்றும் கூறுகிறார்.
புற இணைப்புகள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:நேபாள நபர்கள்
மாநிலங்களவைத் தேர்தல்கள் 1993
மாநிலங்களவைத் தேர்தல்கள் 1993 (1993 Rajya Sabha elections) என்பது 1993ஆம் ஆண்டு பல்வேறு தேதிகளில் நடைபெற்ற மாநிலங்களவை தேர்தல்கள் ஆகும். இந்திய நாடாளுமன்றத்தின் மேல்சபையானமாநிலங்களவை உறுப்பினர்களைத் தேர்ந்தெடுப்பதற்காக இத்தேர்தல்கள் நடைபெற்றன. இதில் கோவாவிலிருந்து 1 உறுப்பினரும், குசராத்திலிருந்து 3 உறுப்பினர்களும் மற்றும் மேற்கு வங்கத்திலிருந்து 6 உறுப்பினர்களும் தேர்ந்தெடுக்கப்பட்டனர்.
தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்கத் தேர்தல் நடைபெற்றது.
இடைத்தேர்தல்
1993ஆம் ஆண்டு கீழ்க்கண்ட இடைத்தேர்தல் நடைபெற்றது.
மாநில - உறுப்பினர் - கட்சி
மேற்கோள்கள்
பகுப்பு:இந்தியத் தேர்தல்கள் பகுப்பு:மாநிலங்களவைத் தேர்தல்கள்
மலேசிய நகரங்களின் மக்கள் தொகை பட்டியல்
மலேசிய அரசாங்கம் 2021-ஆம் ஆண்டில் 2020 ஆண்டுக்கான மக்கள் தொகை புள்ளிவிவரங்களை வெளியிட்டது. அவற்றில், மலேசிய நகரங்களில் அதிகமான மக்கள் தொகையைக் கொண்ட 60 நகரங்களின் புள்ளிவிவரங்கள் இங்கே தரப்படுகின்றன.
டிட்ராயிட்
டிட்ராயிட் (Detroit) ஐக்கிய அமெரிக்காவின் மிச்சிகன் மாநிலத்திலுள்ள மிகப்பெரிய நகரமாகும். இந்நகரம் டெட்ராயிட் ஆற்றின் கரையில் அமைந்துள்ளது. இவ்வூரில் தானுந்துத் தொழிற்சாலைகள் மிகுந்துள்ளதால் மோட்டார் நகரம் என்றும் அழைக்கப்படுகிறது.
மேற்கோள்கள்
பகுப்பு:அமெரிக்க நகரங்கள் பகுப்பு:மிச்சிகன் பகுப்பு:மிச்சிகனில் உள்ள நகரங்கள்
ஆண்டி முசியெட்டி
ஆண்ட்ரேசு முசியெட்டி (Andrés Muschietti) (பிறப்பு: 26 ஆகத்து 1973) என்பவர் அர்கெந்தீனா நாட்டு திரைக்கதை ஆசிரியர் மற்றும் திரைப்பட இயக்குநர் ஆவார். இவர் திரைக்கதை எழுத்தாளர் நீல் கிராசு மற்றும் இவரது சகோதரி தயாரிப்பாளர் மற்றும் திரைக்கதை எழுத்தாளர் பார்பரா முசியெட்டி ஆகியோருடன் இணைந்து 2013 ஆம் ஆண்டு வெளியான 'மம்மா'  என்ற திரைப்படத்தில் பணியாற்றியதன் மூலம் பரவலான அங்கீகாரத்தைப் பெற்றார். இந்த படம் இதே பெயரில் இவர்களின் மூன்று நிமிட திரைப்படத்தை அடிப்படையாகக் கொண்டடு உருவாக்கப்பட்டது. இவர் 39 வயதில் தயாரித்த இந்தப் படம், அப்போதைய நிர்வாக தயாரிப்பாளராகப் பணியாற்றிய கில்லர்மோ டெல் டோரோவின் கவனத்தை இவர் மீது ஈர்த்தது.
இதை தொடர்ந்து இவர் ஈட் திரைப்படத் தொடரில் இரண்டு படங்களையும் இயக்கியதற்கான அங்கீகாரத்தைப் பெற்றார். இவரது முதலாவது படம் ஸ்டீபன் கிங் எழுதிய நாவலை அடிப்படையாக கொண்டு உருவாக்கப்பட்டு 2017 ஆம் ஆண்டு வெளியானது. இது எல்லா காலத்திலும் அதிக வசூல் செய்த திகில் படமாக மாறியது. மற்றும் இதன் தொடர்ச்சி யான இரண்டாவது படம் 'ஈட்: சாப்டர் 2' என்ற பெயறில் 2019 ஆம் ஆண்டு வெளியானது. இந்த இரண்டு திரைப்படமும் நியூ லைன் சினிமாவால் தயாரிக்கப்பட்டு, வார்னர் புரோஸ். பிக்சர்ஸ் நிறுவனத்தால் விநியோகிக்கப்பட்டது. அத்துடன் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை எசுரா மில்லர் நடிப்பில் இயக்கியுள்ளார்.
பாதுகாவலர்கள் மன்றம் (ஈரான்)
பாதுகாவலர்கள் மன்றம் அல்லது அரசியலமைப்புக் குழு (Guardian Council or Constitutional Council)  ஈரான் இசுலாமியக் குடியரசில் கணிசமான அதிகாரத்தையும், செல்வாக்கையும் செலுத்தும் ஒரு நியமிக்கப்பட்ட மற்றும் அரசியலமைப்பு ரீதியாக கட்டாயப்படுத்தப்பட்ட 12 உறுப்பினர்களைக் கொண்ட குழுவாகும். இது ஈரானின் அரசியலமைப்பு நீதிமன்றமாகச் செயல்படும். இக்குழு ஒரு செயலர் தலைமையில் செயல்படும்.
ஈரானிய அரசியலமைப்பின் படி, இப்பாதுகாவலர்கள் குழுவின் 12 உறுப்பினர்களில் 6 பேர் இசுலாமியச் சமயச் சட்டங்களில் வல்லுராக இருத்தல் வேண்டும். இந்த 6 பேரை ஈரானின் அதியுயர் தலைவர் நியமிப்பார். இசுலாமியச் சமயச் சட்டம் தவிர பிற முக்கிய சட்டங்களின் நிபுனர்களாக உள்ள மீதி ஆறு நபர்களை நாடாளுமன்றத்தின் பரிந்துரையின் படி ஈரானின் உச்ச நீதிமன்றத்தின் தலைமை நீதிபதி நியமிப்பார்.
பாதுகாவலர்கள் மன்றம் என அழைக்கப்படும் அரசியலமைப்புக் குழுவின் முக்கியப் பணி, ஈரான் இசுலாமியக் குடியரசின் அரசியலமைப்பின் நடைமுறையை  விளக்குவதாகும். இம்மன்றத்தின் பிற முக்கியப் பணிகள் ஈரானின் பொதுத் தேர்தல்களை மேற்பார்வை செய்தல் மற்றும் வல்லுநர்கள் மன்றம், ஈரானின் குடியரசுத தலைவர் மற்றும் நாடாளுமன்ற உறுப்பினர்கள் பதவிகளுக்கு தேர்தலில் போட்டியிட ஒப்புதல் அளிக்கும். மேலும் இந்த மன்றம் நாடாளுமன்றம் இயற்றும் சட்டங்கள், ஈரானின் அரசியலமைச் சட்டப் பிரிவு 96 மற்றும் 94-இன் படி இசுலாமிய சமய நெறிப் படி உள்ளதா என்பதையும் ஆராயும்.
இம்மன்றம் இசுலாமிய நெறிப்படி, ஈரானின் இசுலாமியச் சட்டங்கள் உள்ளதா என்பதை கீழ்கண்ட வழிகளில் விளக்கும்:
வெளி இணைப்புகள்
ஈரானின் அரசியல் அமைப்புகள் பகுப்பு:ஈரானின் அரசியல்
அத்தோ
அத்தோ, ஒரு பர்மா உணவு.தடித்த நூடுல்சு போன்று இருக்கும் இதில் பச்சை வெங்காயம்,கோசை மெல்லியதாக சீவி சேர்த்து வத்தல் வெங்காயம்,உடைச்ச கடலை மாவு,நல்லெண்னை சிறிது விட்டு பிசைந்து தருவார்கள்.வட சென்னையில் இது மிக பரவலாக விற்கப்படுகிறது.
மேற்கோள்கள்
பகுப்பு:உணவு வகைகள்
மாந்தாங்கல் ஊராட்சி
மாந்தாங்கல் ஊராட்சி (Manthangal Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள திமிரி வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 583 ஆகும். இவர்களில் பெண்கள் 314 பேரும் ஆண்கள் 269 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நோக்கியா 1011
நோக்கியா 1011 என்பது நோக்கியா நிறுவன கைபேசி வகைகளுள் ஒன்று ஆகும். இந்த ரக தொலைபேசியானது 1992 ஆம் ஆண்டு முதல் நோக்கியா நிறுவனத்தால் தயாரிக்கப்பட்டு வருகிறது. நோக்கியா 1011 ஆனது வெகுஜன-உற்பத்தி செய்யப்பட்ட முதல் ஜிஎஸ்எம் வகை தொலைபேசி ஆகும்.
இந்த தொலைபேசி மூலம் குறுஞ் செய்திகளை பெற மற்றும் அனுப்ப முடியும். நோக்கியா 1011 கைபேசி தயாரிப்பு 1994 ஆம் ஆண்டு வரை தொடர்ந்தது.
மேற்கோள்கள்
பகுப்பு:நகர்பேசிகள்
அழகப்பா தொழிற்நுட்ப கல்லூரி
வெளி இணைப்புகள்
பகுப்பு:தமிழ்நாட்டு பல்தொழில்நுட்பக் கல்லூரிகள்
இசுலாத்தின் ஐந்து தூண்கள்
இசுலாத்தின் ஐந்து தூண்கள் (Five Pillars of Islam) (arkān al-Islām أركان الإسلام) என்பது இசுலாமிய மார்க்கக் கடமைகள் ஐந்தைக் குறிக்கும். அவை கலிமா, தொழுகை, நோன்பு, ஜகாத், ஹஜ்ஜு என்பன ஆகும்.
கலிமா
கலிமா என்பது அல்லாஹ் தவிர வேறு இறைவன் இல்லை என்பதும் முஹம்மது நபி இறைவனின் தூதராக இருக்கிறார்கள் என்பதை நம்புவதாகும். இதை ஒருவர் நம்பி சாட்சி பகர்ந்தால் மட்டுமே முஸ்லீம் ஆவார்.
நோன்பு
நோன்பு (Sawm, அரபு மொழி: صوم‎) என்பது இசுலாமிய நாட்காட்டியின் ஒன்பதாவது மாதமான ரமலான் மாதம் முழுவதும் இசுலாமியர்களால் நோற்கப்படுவது ஆகும். இந்நாட்களில் நோன்பு அனுசரிப்பவர்கள் அதிகாலை சூரியன் உதயமாவதற்கு முன் முதல் மாலையில் சூரியின் மறையும் வரையில், உண்ணாமல், நீரருந்தாமல், புகைக்காமல், மற்றும் வேறு தீய பழக்கங்களில் ஈடுபடாமல் தங்கள் உடலையும் உள்ளத்தையும் தீமைகளின் பால் செலுத்தாமல் இருப்பதாகும். நோன்பை பற்றி குரான் இவ்வாறு கூறுகிறது.
2:183. ஈமான் கொண்டோர்களே! உங்களுக்கு முன் இருந்தவர்கள் மீது நோன்பு விதிக்கப்பட்டிருந்தது போல் உங்கள் மீதும்(அது) விதிக்கப்பட்டுள்ளது; (அதன் மூலம்) நீங்கள் தூய்மையுடையோர் ஆகலாம். 2:184  أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ  ۖ فَمَن تَطَوَّعَ خَيْرًا فَهُوَ خَيْرٌ لَّهُ ۚ وَأَن تَصُومُوا خَيْرٌ لَّكُمْ  ۖ إِن كُنتُمْ تَعْلَمُونَ
சகாத்
சகாத் என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. ஜகாத் எட்டுக்கூட்டத்தாருக்கு கொடுக்கப்பட வேண்டும் என அல்குர்ஆன் கூறுகின்றது. ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கப்படுகிறது.
ஹஜ்ஜு
ஹஜ்ஜு (அரபி: حج‎ Ḥaǧǧ "யாத்திரை") என்பது இசுலாமியர்களுக்கான புனித யாத்திரை ஆகும். உலகெங்கும் உள்ள இசுலாமியர்கள் தங்களுக்கு பொருளாதார சக்தியும், உடல் வலுவும் இருக்கும் பட்சத்தில் மக்காவிற்கு யாத்திரை மேற்கொள்வது ஹஜ்ஜு என்று அழைக்கப்படுகிறது. இது மனிதர்கள் அனைவரும் சமம் என்பதனையும் நிறத்தால், இனத்தால், மொழியால் யாரும் யாரைவிடவும் உயர்ந்தவரும் இல்லை; தாழ்ந்தவரும் இல்லை என்பதையும் இறைவனுக்கு அடிபணிதலையும் நிரூபிப்பதாகும். இது இசுலாமிய மாதங்களில் ஒன்றான துல் ஹஜ் மாதத்தின் 8 இல் இருந்து 10 வரை கடைபிடிக்கப்படுகிறது. இந்த யாத்திரை செய்ய வசதி இல்லாதோர்க்கு இது கடமை இல்லை.
மேற்கோள்கள்
பகுப்பு:இசுலாமிய கடமைகள்
பக்கி
பக்கி (nightjar), நடுத்தர அளவுள்ள மங்கிய வெளிச்சத்தில் இரைதேடும் பறவை ஆகும். இதற்கு பாதுகைக் குருவி என்ற இன்னொரு பெயரும் உண்டு ஏனென்றால் இது தரையில் உட்கார்ந்து இருக்கும்போது கவிழ்த்துப்போட்ட செருப்புபோல காணப்படும். இது நீண்ட இறக்கைகளும் குட்டைக் கால்களையும் சிறிய அலகினையும் உடையது. இவை பெரும்பாலும் தரையில் கூடு கட்டி வாழக் கூடியவை.
பக்கிப் பறவைகள் உலகின் பல இடங்களில் காணப்படுகின்றன. அந்திப் பொழுதிலும் வைகறைப் பொழுதிலும் இரை தேடும் இவை பெரிய பூச்சிகளை இரையாக உண்கின்றன. ஆந்தைகளைப் போல் இவையும் ஒரு இரவில் இரைகளைத் தேடி உண்ணும் பழக்கம் கொண்டவை.
மேற்கோள்கள்
பகுப்பு:பறவைகள்
மு. விஜயகுமார்
'''மு. விஜயகுமார்''' (பிறப்பு: ஏப்ரல் 10, 1951) என்பவர் ஒரு தமிழக எழுத்தாளர். தந்தை க. முத்துக்கண்ணு, தாய் கே. லலிதாம்பாள். திரைப்படத் தொழிலுக்கும், வீட்டுப் பயன்பாட்டிற்கும் தேவையான மின்னணுக் கருவிகள் பழுதுபார்ப்பு குறித்து பல தொழில்நுட்ப நூல்களை எழுதியுள்ளார்.
தமிழ்நாடு அரசின் சிறந்த நூலாசிரியர் பரிசு
இவர் எழுதிய நூல்களில் இரண்டு நூல்கள் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசைப் பெற்றிருக்கின்றன.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1951 பிறப்புகள்
பிரிட்னி ஸ்பியர்ஸ் பொம்மை
பிரிட்னி ஸ்பியர்ஸ் பொம்மை என்பது அமெரிக்க பாப் பாடகி பிரிட்னி ஸ்பியர்ஸ் போன்று உருவாக்கப்பட்ட ஒரு பிரபல பொம்மையாகும். இந்தப் பொம்மையின் பல பதிப்புகள் வெளியிடப்பட்டன. ஒவ்வொரு பொம்மையும் கச்சேரிகள், தோற்றங்கள் மற்றும் இசை வீடியோக்களில் ஸ்பியர்ஸ் அணிந்திருந்த ஆடைகளை ஒத்த ஆடைகளை அணிந்திருக்கும். பிளே அலாங் டாய்ஸ் தயாரித்த முதல் பொம்மை பிரிட்னி ஸ்பியர்ஸ் பொம்மை ஆகும்.
அரசலாறு
அரசலாறு காவிரி ஆற்றின் ஐந்து கிளையாறுகளுள் ஒன்று. காவிரி ஆறு தஞ்சை மாவட்டத்தினுள் நுழையும் பொழுது ஐந்து கிளைகளாகப் பிரிகிறது. இவற்றுள் ஒன்று அரசலாறு ஆகும். கும்பகோணம் பகுதி சாக்கோட்டையில் அரசலாறு, நாட்டாறு தலைப்பில் நீரொழுங்கி 1903-ம் ஆண்டு கட்டப்பட்டது. 2010-ஆம் ஆண்டில் 1.76 கோடி ரூபாய் மதிப்பில் இது புதுப்பிக்கப்பட்டது.
பிரிட்னி ஸ்பியர்ஸ் பொம்மை
1999 இல், ப்ளே அலாங் டாய்ஸ் நிறுவனம் பிரிட்னி ஸ்பியர்ஸ் பொம்மையை வெளியிட்டது. ப்ளே அலாங் டாய்ஸ் நிறுவனம் வெளியிட்ட முதல் தயாரிப்பு என்பதால், பிரிட்னி டால் குறிப்பிடத்தக்கது.
அரசலாறு
மேற்கோள்கள்
பகுப்பு:தஞ்சாவூர் மாவட்ட ஆறுகள் பகுப்பு:புதுச்சேரி ஆறுகள்
பிரிட்னி ஸ்பியர்ஸ் பொம்மை
ஸ்பியர்சின் பல்வேறு ஆடைகள், அலங்காரங்கள், அவரது கச்சேரிகளில் இருந்த தோற்றங்கள் மற்றும் இசை காணொளிகளில் அவரது அலங்காரங்கள் ஆகியவற்றை பொம்மைகள் கொண்டுள்ளன.
ஆதாரங்கள்
பகுப்பு:பொம்மைகள்
மத்திய சேமக் காவல் படை
மத்திய பின்னிருப்பு காவல் படை(ஆங்கிலம்:Central Reserve Police Force அல்லது சி.ஆர்.பி.எஃப். என்பது இந்திய அரசின் மத்திய காவல் ஆயுதப் படைகளில் ஒன்றாகும். இந்திய உள் துறை அமைச்சகத்தின் கட்டுப்பாட்டில் செயல்படும் இப்படை மாநில/யூனியன் பிரதேச சட்ட ஒழுங்கை பாதுகாத்து கிளர்ச்சிகளைக் கட்டுப்படுத்துகிறது. 1939 ஜூலை 27ல் பிரித்தானிய அரச பாதுகாப்பிற்காக உருவாக்கப்பட்ட இந்தக் காவல் படை இந்திய சுதந்திரத்திற்குப் பிறகு 1949 டிசம்பர் 28 சி.ஆர்.பி.எஃப். சட்டப்படி மத்திய சேமக் காவல் படையானது. சமீப காலங்களில், சட்டஒழுங்கு பாதுகாப்பிற்கு அடுத்ததாக நாட்டின் பொதுத் தேர்தல் பணிக்கும் இப்படை பயன்படுத்தப்படுகிறது. முக்கியமாக பிரச்சனைக்குரிய பகுதிகளான சம்மு காசுமீர், பீகார் மற்றும் வடகிழக்குப் பிராந்தியங்களுக்கு பயன்படுத்தப்படுகிறது. உலகில் உள்ள துணை இராணுவப் படைகளிலேயே மிகப்பெரிய படை இதுவேயாகும்.
விரைவு அதிரடிப் படை
மத்திய பின்னிருப்பு காவல் படையின் சிறப்புப்பிரிவாக 10 பட்டாலியன்கள் கொண்ட விரைவு அதிரடிப் படை (RAF) 1992 அக்டோப்ரில் உருவாக்கப்பட்டது. வகுப்புக் கலவரஙகள் மற்றும் உள்நாட்டு தொடர் கலவரங்கள் ஆகியவற்றை சந்திக்க இப்படை பயன்படுத்தப்படுகிறது. மத்திய பின்னிருப்பு காவல் படையின் எண் 99 முதல் 108 வரை விரைவு அதிரடிப் படையைச் சேர்ந்தவைகளாகும்.
மகளிர் படை
மத்திய பின்னிருப்பு காவல் படையில் இரண்டு மகளிர் பட்டாலியன்கள் உள்ளன. 1986ல் முதல் மகளிர் பட்டாலியன் எண் 88 புது தில்லியை தலைமையிடமாகக் கொண்டுவுருவாக்கப்பட்டது; பிறகு குசராத், காந்தி நகரை தலைமையிடமாகக் கொண்டு இரண்டாவது பட்டாலியன் எண் 135 உருவாக்கப்பட்டது.
பசுமைப் படை
பசுமைப் படை என்பது மத்திய பின்னிருப்பு காவல் படையின் மற்றொரு சிறப்புப்பிரிவாகும். இப்படையின் தொடர் கண்காணிப்பில் சுற்றுசூழல் நாசவேலைகள் தடுக்கப்பட்டு, வன தாவரங்களும் விலங்குகளும் பாதுகாக்கப்படுகிறது. ஒவ்வொரு ஆண்டும் ஆயிரக்கணக்கில் மரங்கள் இப்படையினரால் நடப்படுகிறது.
மேற்கோள்கள்
பகுப்பு:இந்தியத் துணை இராணுவம்
சம்பூர்ண ஹரிச்சந்திரா
சம்பூர்ண அரிச்சந்திரா 1932-ஆம் ஆண்டு சனவரி 1இல் வெளிவந்த தமிழ்த் திரைப்படமாகும். இராசா சந்திரசேகர் இயக்கத்தில் வெளிவந்த இத்திரைப்படத்தில் வி. எஸ். சுந்தரேச ஐயர், டி. ஆர். முத்துலட்சுமி உள்ளிட்ட பலரும் நடித்துள்ளனர்.
சான்றாதாரங்கள்
பகுப்பு:1932 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சீயமங்கலம் ஊராட்சி
சீயமங்கலம் ஊராட்சி (Seeyamangalam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தொள்ளாறு ஊராட்சி ஒன்றியத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1665 ஆகும். இவர்களில் பெண்கள் 829 பேரும் ஆண்கள் 836 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முகம்மது நபியின் சிறப்பு பட்டங்கள் மற்றும் பெயர்கள்
முகம்மது நபியின் சிறப்பு பட்டங்கள் மற்றும் பெயர்கள் அல்லது முகம்மது நபியின் பண்புகளின் பெயர்கள் என்பது இசுலாமிய இறைத்தூதர்  முகம்மது நபியின் பல்வேறு சிறப்பு பெயர்களை  முசுலிம்களால் அழைக்கப்படுவதாகும். இந்தப் பெயர்கள் குர்ஆன் மற்றும் ஹதீஸ் மூலம் சுட்டிக் காட்டப்பட்டுள்ளன.
மரியாதைக்குரிய அடைமொழிப் பெயர்கள்
முகம்மது நபியின் பாராட்டுப் பெயர்கள் அல்லது அடைமொழிப் பெயர்கள் வருமாறு:
மற்ற சிறப்புப் பெயர்கள்
துருக்கி நாட்டில் முகம்மது நபி புனிதர் முகமது என அழைக்கப்படுகின்றார். ஈரான் நாட்டில் பயகம்பர் (தூதர்) என அழைக்கப்படுகின்றார்.
ஆங்கில மொழியில் முகம்மது என்ற பெயருக்கு பின்னால் PBUH (peace be upon him) என எழுதப்படுகிறது.
தமிழ் மொழியில் முகம்மது என்ற பெயருக்கு பின்னால் அவர்மீது அமைதி உண்டாகட்டும் எனப் பொருள்படும் (ஸல்)  (ஸல்லல்லாஹு அலைஹி வஸல்லம் - (அரபு மொழி: صلى الله عليه وسلم)) என்ற அரபுத்தமிழ் எழுதப்படுகிறது.
புத்தக ஆதாரங்கள்
சி
இந்திய இரண்டு ரூபாய் நாணயம்
இந்திய இரண்டு ரூபாய் நாணயம் (Indian 2-rupee coin) என்பது இந்திய ரூபாயின் ஓர் அலகு. இந்தியாவில் இரண்டு ரூபாய் நாணயம் 1992 ஆம் ஆண்டு அறிமுகப்படுத்தப்பட்டது. அதிலிருந்து இரண்டு ரூபாய் நாணயம் புழக்கத்தில் உள்ளது. பழைய இராண்டு ரூபாய் நாணயம் குப்ரோ நிக்கல் என்ற உலோகத்தால் உருவாக்கப்பட்டது. புதிய இரண்டு ரூபாய் நாணயம் துருப்படிக்காத எஃகினால் உருவாக்கப்பட்டது.
சான்றுகள்
பகுப்பு:இந்திய நாணயங்கள் பகுப்பு:ரூபாய் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
நளினி ஜமீலா
சுயசரிதை
நளினி ஜமீலா 18 ஆகஸ்ட் 1954 அன்று இந்தியாவின் திருச்சூரில் உள்ள கல்லூர் கிராமத்தில் பிறந்தார்.
இவர் தனது ஏழாவது வயதில் 3ஆம் வகுப்புக்குப் பிறகு பள்ளிப் படிப்பை நிறுத்தி வெளியேறினார். பின்னர் 1990களில் கல்லூர் அரசுப் பள்ளியில் தனது கல்வியைத் தொடர்ந்தார், இறுதியில் 12ஆம் வகுப்பை அடைந்தார்.
விவசாயத் தொழிலாளியான ஜமீலாவின் 24 வயதில் இவருடைய கணவர் புற்றுநோய் காரணமாக இறந்துபோனார். இதனால் இவரது இரண்டு இளம் குழந்தைகளை வளர்க்க வாழ்வாதாரம் இல்லாமல் போனது. இச்சூழலில் பாலியல் தொழிலாளியான ரோச்சேரியின் அறிமுகம் இவருக்குக் கிடைத்தது. ரோச்சேரி தனது வாடிக்கையாளரான மூத்த காவல்துறை அதிகாரியை ஜமீலாவுக்கு அறிமுகம் செய்து வைத்தார். இதன் மூலம் ஜமீலாவுக்கு ஏராளமான அரசியல்வாதிகள் சந்திப்பு ஏற்பட்டது. இச்சந்திப்புகள் திருச்சூரில் உள்ள ஒரு விருந்தினர் மாளிகையில் நடைபெற்றது. இச்சூழலில் ஒரு நாள் காலையில் விருந்தினர் மாளிகையை விட்டு வெளியேறும்போது, இவரை காவல்துறையினர் கைது செய்து தாக்கினார்கள்.
2001 ஆம் ஆண்டில் இவர் கேரளாவின் பாலியல் தொழிலாளர் மன்றத்தின் ஒருங்கிணைப்பாளராக ஆனார். இவரது தலைமையின் கீழ் பாலியல் தொழிலாளர்களின் அவலநிலைக்குக் கவனத்தை ஈர்க்க எதிர்ப்பு ஆர்ப்பாட்டங்கள் நடந்தன.
பாலியல் தொழிலாளியின் சுயசரிதை
2005ஆம் ஆண்டில் ஜமீலா சுயசரிதை புத்தகமான ஒரு இலிமிககாதொழிலியூதே ஆத்மகாதா (ஒரு பாலியல் தொழிலாளியின் சுயசரிதை) பாலியல் தொழிலாளி ஆர்வலர் ஐ. கோபிநாத்தின் உதவியுடன் எழுதினார். இப்புத்தகம் 13,000 பிரதிகளுக்கு மேல் விற்றது. வெளியான 100 நாட்களுக்குள் ஆறு பதிப்புகள் இடப்பட்டன. மலையாளத்தில் எழுதப்பட்ட இந்த புத்தகம் 2007இல் ஜே. தேவிகாவால் ஆங்கிலத்தில் மொழிபெயர்க்கப்பட்டது. பின்னர், அடுத்த ஆண்டில் பிரஞ்சு மொழியில் சோஃபி பாஸ்டைட்-ஃபோல்ட்ஸ் மொழிபெயர்க்கப்பட்டது. இந்த புத்தகம் சமூகத்தில் மாற்றங்களை உருவாக்கியது. கேரளாவில் பல விவாதங்கள் மற்றும் சர்ச்சைகளுக்கு வழிவகுத்தது. இந்த புத்தகத்திற்குப் பெண்ணியவாதிகள் எதிர்ப்பு தெரிவித்தனர். இந்த புத்தகம் பாலியல் தொழிலை மகிமைப்படுத்துவதாகக் கூறப்பட்டது. மேலும் இந்த விடயத்தை விளம்பரப்படுத்தக்கூடாது என்றும் பழமை வாதிகள் கருத்துரைத்தனர்.
பாலியல் தொழிலாளியின் காதல் சந்திப்புகள்
2018இல் ஜமீலாவின் இரண்டாவது புத்தகம் ஒரு பாலியல் தொழிலாளியின் காதல் சந்திப்புகள் வெளியிடப்பட்டது. இந்த புத்தகம் ரேஷ்மா பரத்வாஜால் ஆங்கிலத்தில் மொழி பெயர்க்கப்பட்டது. மேலும் குஜராத்தி, வங்காள மொழி, மற்றும் தமிழ் எனப் பிற மொழிகளிலும் மொழி பெயர்க்கப்பட்டுள்ளது. இந்தப் புத்தகத்தில் 1970களிலிருந்து 2000 வரை தனது வாடிக்கையாளர்களுடன் ஏற்பட்ட உறவுகள் குறித்த எட்டு கதைகளுடன் தொகுத்து நாவலாக உருவாக்கியுள்ளார்.
ஆவணப்படம்
பிரபல திரைப்பட இயக்குநர் சந்தோஷ் சிவனின் இளைய சகோதரர் சஞ்சீவ் சிவன், 2013ல் ஜமீலாவின் வாழ்க்கை குறித்து 28 நிமிடசெக்ஸ், லைஸ் அண்ட் எ புக் என்ற ஆவணப்படத்தைத் தயாரித்தார். இந்த ஆவணப்படம் ஐக்கிய நாடுகள் வளர்ச்சித் திட்டம் மற்றும் பொதுச் சேவை ஒளிபரப்பு அறக்கட்டளையின் கூட்டு முயற்சியால் உருவாக்கப்பட்டது. இதில் ஜமீலா தோன்றினார்.
மேற்கோள்கள்
பகுப்பு:1954 பிறப்புகள் பகுப்பு:சமூக சேவகர்கள் பகுப்பு:வாழும் நபர்கள் பகுப்பு:கேரள எழுத்தாளர்கள் பகுப்பு:பெண்ணியவாதிகள்
பிராங் அட்செட்
பிராங் அட்செட் (Adnan Saleem , பிறப்பு: பிப்ரவரி 9 1894, இறப்பு: நவம்பர் 22 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1927ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிராங் அட்செட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1894 பிறப்புகள் பகுப்பு:1977 இறப்புகள்
பச்சை பூக்கோசு
பச்சை பூக்கோசு (broccoli) என்பது Brassicaceae (or Cruciferae) குடும்பத்தைச் சார்ந்த, தலைப்பகுதி எனக் கூறப்படும் பெரிய பூவாலான உணவுக்குப் பயன்படுத்தப்படும் பகுதியைக் கொண்ட ஒரு தாவரம் ஆகும். புரோக்கோலி என்ற இந்தப் பெயர், முட்டைக்கோசின் மேலேயுள்ள பூக்கும் பகுதியைக் குறிப்பிடும் இத்தாலியச் சொல்லான ப்ரோக்கோலோ (broccolo) வின் பன்மைச் சொல்லில் இருந்து வந்தது.
இவை பிராசிகா ஒலெரசியா இனத்தின் உட்பிரிவாக கல்டிவர் இனமாக வகைப்படுத்தப்படுகின்றன. ப்ரோக்கோலி அமோகமான மரவடிவம், மலரின் தலைப்பகுதிகள், பொதுவாக பச்சை நிறம், அடர்த்தியான, உண்ணத்தக்க, தடித்த தண்டில் இருந்து மரம்-போன்ற தோற்றத்தில் சீரான கிளைபரப்பிய குருத்துக்கள் போன்ற பண்புகளைப் பெற்றுள்ளன. பெருந்திரளான மலரின் தலைப்பகுதிகள் ஏராளமான இலைகளால் சூழப்பட்டிருக்கும். ப்ரோக்கோலி, காலிபிளவருடன் மிகவும் நெருங்கிய அளவில் ஒத்திருக்கும். அது இதே பொதுவகையில் மாறுபட்ட கல்டிவர் இனத்தைச் சேர்ந்தது. ஆனால் ப்ரோக்கோலி பச்சை நிறத்தில் இருக்கும். காலிபிளவர் வழக்கமான வெள்ளை வகையுடன் ஊதா மற்றும் மஞ்சள் நிறங்களில் இருக்கலாம்.
வரலாறு
ப்ரோக்கோலி ஐரோப்பா கண்டத்தில் கட்டற்ற முட்டைக்கோசுத் தாவரத்திலிருந்து தோன்றியது. 2,000 ஆண்டுகளுக்கு முன்பிருந்தே இது காய்கறியாகச் சுட்டிக்காட்டப்பட்டதாகத் தெரிகிறது. ரோமானியப் பேரரசில் இருந்து ப்ரோக்கோலி தனித்துவம் வாய்ந்த மதிப்புடைய உணவாக இத்தாலியர்களுக்கு இடையில் கருதப்படுகிறது. இங்கிருந்து சென்று குடியேறியோரால் ப்ரோக்கோலி அமெரிக்காவில் முதன் முதலில் அறிமுகப்படுத்தப்பட்டது. ஆனால் 1920கள் வரை அங்கு அது பரவலாகத் தெரிந்திருக்கவில்லை. அமெரிக்காவில் 1806 ஆம் ஆண்டில் அதற்கு பச்சை ப்ரோக்கோலி என்று பெயரிடப்பட்டு அது ஒரு காய்கறியாக முதன் முதலில் குறிப்பிடப்பட்டது.
சமையல்
ப்ரோக்கோலி பொதுவாக வேகவைக்கப்படுகிறது அல்லது சூடாக்கப்படுகிறது. ஆனால் இதை பச்சையாகவும் உண்ணலாம். மேலும் இது ஹார்ஸ்-டி'ஓய்வூர் தட்டுகளில் ஒரு பச்சைக்காய்கறியாக பிரபலமாக இருக்கிறது. எனினும் இதை வேகவைப்பதால் ப்ரோக்கோலியில் இருப்பதாகக் கருதப்படும் புற்றுநோய்க்கு எதிரான சேர்மத்தின் நிலைகள் குறைந்துவிடுவது தெரியவந்தது. சூடாக்குதல், மைக்ரோவேவிங் மற்றும் கிளரி-வறுத்தல் போன்ற மற்ற தயாரிப்பு முறைகளில் இந்த சேர்மத்தின் இருப்பு குறைந்துவிடுவது தெரியவந்தது.
ஊட்டச்சத்து மற்றும் மருத்துவம்
ப்ரோக்கோலியில் C, K மற்றும் A போன்ற வைட்டமின்கள் அத்துடன் ஊட்டமுறை ஃபைபர் ஆகியவை அதிகமாக இருக்கிறது; இது டையின்டோலிமீத்தேன் மற்றும் குறைந்த அளவிலான செலினியம் போன்ற புற்றுநோய்க்கு எதிரான ஆற்றல்மிக்க பண்புகளுடன் பல்வேறு ஊட்டச்சத்துள்ள பொருட்களையும் கொண்டுள்ளது. ஒரு முறை பரிமாறப்படும் இதில் 30 மிகி க்கும் அதிகமான வைட்டமின் C இருக்கிறது. மேலும் அரை-கோப்பை அளவில் 52 மிகி வைட்டமின் C இருக்கிறது. ப்ரோக்கோலியில் காணப்படும் 3,3'-டையின்டோலிமீத்தேன் நச்சு எதிர்ப்பு, நுண்ணியிரிகள் எதிர்ப்பு மற்றும் புற்றுநோய்க்கு எதிரான நடவடிக்கைகள் ஆகியவற்றுடன் உள்ளார்ந்த நோய்த்தடுப்பு பிரதிவினை முறையின் ஆற்றல்மிக்க சரிபடுத்தும் பொருளாகவும் இருக்கிறது. ப்ரோக்கோலியில் கூட்டு குளுக்கொராபனினும் அடங்கியிருக்கிறது. இது புற்றுநோய்க்கு எதிரான கூட்டு சல்ஃபோராபனுடன் சேர்ந்து செயல்படலாம். எனினும் ப்ரோக்கோலியின் நன்மைகள் காய்கறியை பத்து நிமிடங்களுக்கும் மேலாக வேகவைப்பதன் மூலமாக அதிகளவில் குறைந்துவிடலாம். அதிகளவில் உட்கொள்ளப்படும் ப்ரோக்கோலியினால் வலிந்து தாக்கும் புரோஸ்டேட் புற்றுநோய் இடர்பாடு குறைவதாகக் கண்டறியப்பட்டுள்ளது. ப்ரோக்கோலி உண்ணுவதால் இதய நோய்களைத் தடுப்பதற்கும் உதவுவதாகத் தெரியவந்துள்ளது.
வகைகள்
ப்ரோக்கோலியில் மூன்று பொதுவாக வளரும் வகைகள் இருக்கின்றன. மிகவும் பிரபலமான வகை பிரிட்டனில் சில நேரங்களில் காலப்ரெஸ் என்றும் வட அமெரிக்காவில் எளிமையாக "ப்ரோக்கோலி" என்றும் அழைக்கப்படுகிறது. இது பெரிதான (10 இருந்து 20 செமீ வரை) பச்சைத் தலைப்பகுதிகள் மற்றும் தடிமனான தண்டுகள் உடையது. மேலும் இது இத்தாலியில் காலப்ரியா எனப்படுகிறது. இது குளிர் பருவ வருடாந்திரப் பயிர் ஆகும்.
குருத்து ப்ரோக்கோலி மெல்லிய தண்டுகளுடன் அதிகளவிலான தலைப்பகுதிகள் உடையதாக இருக்கும். இது மே மாதத்தில் பயிரிடப்பட்டு குளிர்காலம் அல்லது தொடர்ந்த ஆண்டின் தட்ப வெப்பநிலை சார்ந்து முன்னதாக அறுவடை செய்யப்படும். இந்த வகையில் பரம்பரை வகை "காலப்ரெஸ்" வட அமெரிக்காவில் கிடைக்கிறது.
ரோமன்ஸ்கோ ப்ரோக்கோலி அதன் தலைப்பகுதியில் வெளிப்படையான ஃபிராக்டல் தோற்றத்தைக் கொண்டுள்ளது. மேலும் இது மஞ்சள்-பச்சை நிறங்களில் இருக்கும். இது தாவரவியல் ரீதியாக போர்ட்ரிடிஸ் (காலிஃபிளவர்) கல்டிவர் இனத்தைச் சேர்ந்தது.
ஊதா காலிஃபிளவர் தெற்கு இத்தாலி, ஸ்பெயின் மற்றும் யுனைட்டட் கிங்டம் ஆகிய இடங்களில் விற்பனை செய்யப்படும் ப்ரோக்கோலி வகையாகும். இது காலிஃபிளவர் போன்ற தலைப்பகுதி வடிவத்தைக் கொண்டது. ஆனால் சிறிய பூ மொட்டுக்களைக் கொண்டிருக்கும். இது எப்போதுமல்லாமல் சில நேரங்களில் பூ மொட்டுகளின் முனைகளில் ஊதா நிறத்தைக் கொண்டிருக்கும்.
மற்ற கல்டிவர் இனங்கள், முட்டைக்கோசு (கேபிட்டாட்டா இனம்), காலிஃபிளவர் (போர்ட்ரிடிஸ் இனம்), காலெ மற்றும் கொல்லார்ட் க்ரீன்ஸ் (ஆசெப்பாலா இனம்), கோல்ராபி (கோங்கிலோட்ஸ் இனம்) மற்றும் ரஸ்ஸல்ஸ் ஸ்ப்ரவுட்ஸ் (ஜெம்மிஃபெரா இனம்) உள்ளிட்ட ப்ராஸ்ஸிகா ஒலெராசியா ஆகும். சீன ப்ரோக்கோலியும் (அல்போக்லாப்ரா இனம்) கூட ப்ராஸ்ஸிகா ஒலெராசியா கல்டிவர் இனத்தைச் சார்ந்ததாகும்.
உற்பத்தி
thumb|2005 ஆம் ஆண்டில் காலிஃபிளவர் மற்றும் ப்ரோக்கோலி வெளியீடு வட அமெரிக்காவில், கலிஃபோர்னியாவில் இது முதன்மையாக உற்பத்தி செய்யப்படுகிறது. தேசிய விவசாய புள்ளியியல் சேவை, USDA வின் படி 2004 ஆம் ஆண்டில் இதன் பருவம் சார் சராசரி f.o.b. ஏற்றுமதி விலை 100 பவுண்டுகளுக்கு $33.00 ஆக ($0.73/கிகி) இருந்தது.
வேளாண்மை
ப்ரோக்கோலி ஒரு குளிர்-தட்பவெப்பநிலைப் பயிர் ஆகும். இவை வெப்பமான கோடை கால தட்பவெப்பநிலையில் வளராது. சராசரி நாளின் வெப்பநிலை 65 மற்றும் 75 டிகிரி ஃபாரன்ஹீட்டுக்கு இடையில் (18 இலிருந்து 23 வரையிலான டிகிரி செல்சியஸ்) இருக்கும் போது ப்ரோக்கோலி நன்றாக வளரும்.
புற இணைப்புகள்
பகுப்பு:காய்கறிகள் பகுப்பு:செடிகள்
மலகசி மொழி
மலகசி மொழி (Malagasy, ) மடகாஸ்கர் நாட்டின் ஆட்சி மொழிகளில் ஒன்றாகும். ஆஸ்திரோனீசிய மொழிக் குடும்பத்தை சேர்ந்த மொழிகளில் இம்மொழி மட்டும் ஆப்பிரிக்காவில் பெரும்பான்மையாக பேசப்படும். ஏறத்தாழ 20 மில்லியன் மக்கள் மொத்தமாக இம்மொழியை பேசுகின்றனர். மிகவும் மேற்கில் பேசப்படும் ஆஸ்திரோனீசிய மொழியாகும். ஆஸ்திரோனீசிய மொழிக் குடும்பத்தை சேர்ந்தது காரணமாக மலாய், இந்தோனேசியம், ஹவாய் மொழி போன்ற மொழிகளுடன் தொடர்பு ஏற்பட்டுள்ளது.
பகுப்பு:மலாய-பொலினீசிய மொழிகள் பகுப்பு:மடகாஸ்கர்
பி. ஆர். ஜெயராஜன்
'''பி. ஆர். ஜெயராஜன்''' (பிறப்பு: சூன் 14, 1968) என்பவர் ஒரு தமிழக எழுத்தாளர். மதுரை மாவட்டம், நிலக்கோட்டையில் பிறந்த இவர் தந்தை பி. ஆர். ரங்காச்சாரி, தாய் பி. ஆர். காஞ்சனமாலா. தற்போது சேலத்தில் வழக்குரைஞராகப் பணியாற்றி வருகிறார். தமிழில் பல கவிதை நூல்களையும் சட்ட நூல்களையும் எழுதியிருக்கிறார். இவர் எழுதிய "மனித உரிமைகளும், மனித உரிமைகள் பாதுகாப்புச் சட்டமும்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1968 பிறப்புகள் பகுப்பு:மதுரை மாவட்ட எழுத்தாளர்கள்
பெரியகோட்டை காளியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி மாதம் 18ம் நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வோல்வரின்-2
வோல்வரின் (The Wolverine) என்பது 2013 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, டி.எஸ்.ஜி என்டர்டெயின்மென்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.
இந்த திரைப்படம் 2009 ஆம் ஆண்டு வெளியான வோல்வரின் என்ற திரைப்படத்தின் தொடர்சியாக வெளியானது. ஜேம்ஸ் மங்கோல்ட் என்பவர் இயக்கும் இந்த திரைப்படத்தில் ஹியூ ஜேக்மன், ஹிரோயுகி சனாடா, தாவோ ஒகமோட்டோ, ரிலா புகுஷிமா, பாம்கே ஜான்சென், வில் யூன் லீ மற்றும் ஸ்வெட்லானா கோட்செங்கோவா போன்ற பலர் நடித்துள்ளார்கள்.
வால்வரின் என்ற படம் 24 ஜூலை 2013 அன்று வெளியாகி விமர்சகர்களிடமிருந்து பொதுவாக நேர்மறையான விமர்சனங்களைப் பெற்று உலகளவில் 414 மில்லியன் வசூலித்தது. இது படம் எக்ஸ்-மென் திரைப்படங்களில் அதிக வசூல் செய்த ஐந்தாவது படம் ஆகும். இந்த திரைப்படத்தை தொடர்ந்து லோகன் என்ற படம் 3 மார்ச் 2017 அன்று வெளியானது.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:கேவின் ஹூட் இயக்கிய திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:எக்ஸ்-மென் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:தொடர் திரைப்படங்கள் பகுப்பு:சப்பானிய மொழித் திரைப்படங்கள் பகுப்பு:பிரித்தானிய திரைப்படங்கள் பகுப்பு:அமெரிக்க முப்பரிமாணத் திரைப்படங்கள்